
	Comisia pentru buget, finanţe şi bănci

	
	Bucureşti,        

Nr. 22/390/13.10.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind reglementarea unor măsuri fiscale în vederea sprijinirii mediului de afaceri,  cu care comisia noastră a fost sesizată în fond cu adresa Biroului Permanent nr.PL.x 514 din  13 septembrie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,        

Nr. 22/390/13.10.2011


RAPORT

asupra propunerii legislative privind reglementarea unor măsuri fiscale
 în vederea sprijinirii mediului de afaceri
Cu adresa nr. Plx 514 din 13 septembrie 2011, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind reglementarea unor măsuri fiscale în vederea sprijinirii mediului de afaceri.
Prezenta propunere legislativă are ca obiect de reglementare acordarea unor facilităţi fiscale pentru contribuabilii persoane juridice care nu înregistrează întârzieri la plata obligaţiilor către bugetul general consolidat al statului, precum şi acordarea de înlesniri la plata pentru obligaţiile fiscale restante, administrate de Agenţia Naţională de Administrare Fiscală.
Guvernul nu susţine adoptarea acestei iniţiative legislative.

La întocmirea raportului s-au avut în vedere avizele Consiliului legislativ, Comisiei juridice de disciplină şi imunităţi şi Comisiei pentru politică economică, reformă şi privatizare.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei şi-au înregistrat prezenţa un număr de 28 deputaţi, din totalul de 33 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Tanţi Anghel – director la Ministerul Finanţelor Publice.
Raportul comisiei a fost adoptat cu majoritatea membrilor prezenţi la dezbatere. 

In urma dezbaterii,  în şedinţa din data de 12 octombrie 2011, comisia propune Plenului Camerei Deputaţilor respingerea propunerii legislative privind reglementarea unor măsuri fiscale în vederea sprijinirii mediului de afaceri deoarece cadrul normativ necesar acordării unor înlesniri sub forma eşalonărilor la plată este deja realizat prin Ordonanţa de urgenţă nr.29/2011 privind reglementarea acordării eşalonărilor la plată, modificată prin Ordonanţa Guvernului nr. 30/2011 pentru modificarea şi completarea Legii nr. 571/2003 privind Codul Fiscal, precum şi pentru reglementarea unor măsuri financiar-fiscale.
	PREŞEDINTE,

Maria Eugenia Barna


	SECRETAR,

Nicolae Bud


Întocmit,

Consilier parlamentar Ene Giorgiana

